
REPUBLIKA HRVATSKA
DJEČJI VRTIĆ TOČKICA
TRNOVEC
RAVNATELJICA

O B A V I J E S T
roditeljima i/ili skrbnicima djece predškolske dobi

Nakon konačnosti postupka upisa djece u dječji vrtić Točkica utvrđena je konačna lista za upis djece u dječji vrtić za pedagošku 2026./2027. godinu kao i lista čekanja, a isto je dostupno na mrežnim stranicama dječjeg vrtića i Općine Trnovec Bartolovečki.
Stoga, obavještavaju se roditelji da će dječji vrtić Točkica započeti s radom dana 01. rujna 2026. godine (utorak).
Radno vrijeme dječjeg vrtića je 05,30 do 16,30 h, a roditelji su dužni djecu dovesti u dječji vrtić najkasnije do 08,30 h.
Nadalje, svi roditelji koji su upisali djecu u dječji vrtić Točkica dužni su ishoditi potvrde o sufinanciranju dječjeg vrtića od strane Općine.
Potvrde se mogu zatražiti podnošenjem zahtjeva digitalnim putem dostupnog na mrežnoj stranici Općine (meni OTVORENA OPĆINA) od dana 01. rujna 2026. godine.
Potvrde su roditelji dužni ishoditi u najkraćem mogućem roku, a najkasnije do 15. rujna 2026. godine, radi potpisa Ugovora o pružanju usluge predškolskog odgoja i obrazovanja sa dječjim vrtićem Točkica.
Molim roditelje da se pridržavaju naprijed navedenog roka za ishođenje potvrde i potpisa Ugovora jer će se u protivnom smatrati da ste odustali od upisa djece u dječji vrtić pa će se pristupiti upisu djece sa liste čekanja. 
Djeca koja se nalaze na listi čekanja koja vrijedi do kraja pedagoške godine, biti će pozvana na upis djeteta ukoliko se oslobodi mjesto u odgovarajućoj odgojnoj skupini.
Također, otvorena je mrežna stranica dječjeg vrtića na slijedećem linku https://dv-tockica.hr/ i na istoj će se objavljivati sve potrebne informacije za roditelje.
Kako mrežna stranica još uvijek nije u potpunosti funkcionalna molim roditelje za razumijevanje pa ukoliko ima nekih nejasnoća ili pitanja slobodno se obratite na slijedeće mail adrese: ravnatelj@dv-tockica.hr ili info@dv-tockica.hr .
Konačno je stigao dan da i dječji vrtić Točkica otvori svoja vrata, stoga, dobro nam došli u naš novi dječji vrtić. 

